Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat AKT-maiden kauppakamarien pääsihteeristön perustaminen Kanariansaarille (Espanja) ja siihen osoitettavat määrärahat (AKT-EU/2082/97/lopull.)



Virallinen lehti nro C 308 , 09/10/1997 s. 0073 - 0075



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat AKT-maiden kauppakamarien pääsihteeristön perustaminen Kanariansaarille (Espanja) ja siihen osoitettavat määrärahat (AKT-EU/2082/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon Euroopan unionista tehdyn sopimuksen ja erityisesti sen XVII osaston, ottaa huomioon neljännen Lomén yleissopimuksen, sellaisena kuin se on tarkistettuna Mauritiuksella 4. marraskuuta 1995 allekirjoitetulla sopimuksella, ja erityisesti sen 6 artiklan, 15 artiklan a kohdan, 110, 111, 136 artiklan sekä 220 artiklan p kohdan, ottaa huomioon Montego Bayssa (Jamaika) 7. 10. heinäkuuta 1980 pidetyn AKT-maiden kauppakamarien liiton perustamista koskevan AKT-ministerineuvoston ylimääräisen kokouksen päätöslauselman (1), ottaa huomioon AKT-EU-edustajakokouksen hyväksymän päätöslauselman tasapuolisesta ja solidaarisesta kaupasta (2), palauttaa mieliin Suvan (3) julistuksen määräykset ja toimintaohjelman, A. ottaa huomioon keskustelun AKT-valtioiden ja Euroopan unionin tulevista suhteista, joka aloitettiin Mauritiuksen julistuksella AKT-maiden valtion ja hallitusten päämiesten huippukokouksesta ja vihreän kirja esittämisestä ja niiden jatkotoimista, B. ottaa huomioon AKT-maiden kansallisten kauppa-, teollisuus- ja muiden taloudellisten toimijoiden kamareiden toiminnan, jotka edustavat näiden maiden yksityistä sektoria, yhteisön kehitysyhteistyöpolitiikan tehostamisessa ja talouksiensa dynamisoinnissa, C. ottaa huomioon, että yksityinen sektori on nähtävä talouksien liikkeellepanevana voimana ja että sillä on suuri merkitys sellaisten olosuhteiden luomisessa, jotka ovat välttämättömiä rauhanomaiselle siirtymäkaudelle, taloudelliselle ja sosiaaliselle kehitykselle, kaupan elpymiselle ja henkilöstövoimavarojen kouluttamiselle AKT-valtioissa, D. ottaa huomioon, että AKT-valtioiden kehityksen on aina oltava Euroopan unionin politiikan ensisijainen tavoite, E. ottaa huomioon, että AKT-maiden kansallisten kauppa-, teollisuus- ja muiden taloudellisten toimijoiden kamarien liitto, joka perustettiin virallisesti Kanariansaarilla (Espanja) 7. 11. lokakuuta 1996 pidetyssä kokouksessa, edesauttaa AKT-valtioiden välistä kokemustenvaihtoa ja parantaa markkinoiden tehokkuutta kokoamalla yhteen AKT-valtiot ja maailman muut alueet, F. ottaa huomioon, että yksityistä sektoria on tehostettava ja sillä on oltava vielä tämänhetkistä tärkeämpi tehtävä Lomén yleissopimuksen täytäntöönpanossa, G. ottaa huomioon, että yksityinen sektori on yksi alueellisen yhdentymisen liikkeellepanevista voimista, ja se on otettava mukaan alueellisten järjestöjen työskentelyyn, H. on tietoinen, että AKT-EU-edustajakokous puoltaa kumppaneidensa moninaistamista yhteistyössään, I. ottaa huomioon, että Uruguayn kierroksella on vaikutuksia AKT-valtioille myönnettyihin suosituimmuuskohteluihin ja että maailmankaupan vapauttaminen edellyttää välttämättä järjestäytynyttä yksityistä sektoria AKT-valtioissa, jotta ne voisivat vastata tähän haasteeseen, J. ottaa huomioon, että suurimmassa osassa AKT-valtioita on olemassa huomattava epävirallinen talouden sektori, jonka on liityttävä asteittain viralliseen sektoriin, ja että yksityisen sektorin on edistettävä tätä kehitystä, K. ottaa huomioon, että lähes kaikissa AKT-valtioissa talouden kehittyminen on riippuvainen hyvin rakentuneesta yksityisestä sektorista, joka auttaa keräämään tarvittavat varat talouden monipuolistamisen turvaamiseksi, L. ottaa huomioon, että tämä tarkoittaa myönteistä kehitystä, jota on analysoitava tyynesti, ja tavoitteena on poistaa kehityksen esteet ja suorittaa tarvittavat korjaukset molempien osapuolten kannalta tuottavien tulevien suhteiden luomiseksi, M. ottaa huomioon, että yhteistyön on pyrittävä saamaan aikaan AKT-valtioissa homogeeninen kestävä kehitys ja todellinen taloudellinen verkosto, joka tuo tuloja ja luo uusia työpaikkoja; 1. On tyytyväinen unionin reuna-alueella Kanariansaarilla pidetyssä yleiskokouksessa tehtyyn päätökseen AKT-maiden kansallisten kauppa-, teollisuus- ja muiden taloudellisten toimijoiden kamareiden liiton perustamisesta ja toivoo, että se voisi antaa odotetun kimmokkeen näiden maiden yksityiselle sektorille ja edistää niiden yhdentymistä maailmantalouteen; 2. Korostaa mainitulle liitolle annettua tärkeää tehtävää koordinoinnin ja tietojen ja kokemusten vaihdon alalla eri AKT-valtioiden yksityisen sektorin kesken; 3. Tuo esiin, että asianmukaisen järjestön puuttuminen AKT-valtioiden yksityiseltä sektorilta on aina ollut vakava haitta, joka on estänyt edistymisen ja odotettujen tulosten saamisen AKT-maiden sisäisessä ja AKT-maiden ja Euroopan unionin välisessä kaupallisessa yhteistyössä; 4. Korostaa, että on välttämätöntä jatkaa sellaisen järjestäytyneen yksityisen sektorin vahvistamista, joka voi toimia pätevänä neuvotteluosapuolena alueellisten ja alueiden välisten yhteistyöohjelmien täytäntöönpanossa, jotka helpottavat AKT-valtioiden tuotantokyvyn hyödyntämistä; 5. Korostaa erityisesti tarvetta ottaa yksityinen sektori mukaan Lomén yleissopimuksen tehokkaampaan hyödyntämiseen; 6. Pyytää välittömästi AKT-maiden kansallisten kauppa-, teollisuus- ja muiden taloudellisten toimijoiden kamareiden liittoa toimimaan tiiviissä yhteistyössä AKT-maiden pääsihteeristön, Teollisuuden kehittämiskeskuksen (TKK) ja Euroopan komission kanssa, jotta neljännessä Lomén yleissopimuksessa asetettuja tavoitteita voitaisiin edistää mahdollisimman tehokkaasti; 7. Panee mielenkiinnolla merkille, että AKT-maiden kansallisten kauppa-, teollisuus- ja muiden taloudellisten toimijoiden kamareiden liiton päämaja on Kanariansaarilla, joka kuuluu Euroopan unionin reuna-alueisiin; 8. on kiitollinen Kanariansaarten hallitukselle sen antamasta suuresta tuesta AKT-maiden kansallisten kauppa-, teollisuus- ja muiden taloudellisten toimijoiden kamareiden liitolle sekä tiloista ja laitteistoista, jotka se antoi liiton käyttöön; 9. Kehottaa Euroopan komissiota tukemaan kokonaisvaltaisesti AKT-maiden kansallisten kauppa-, teollisuus- ja muiden taloudellisten toimijoiden kamareiden liittoa ja toivoo, että tämä tuki ilmenisi rahallisena avustuksena, jonka avulla ehdoton etusija-asema voitaisiin antaa AKT-valtioiden kaupan kehittämiselle ja että samanaikaisesti edesautettaisiin asetettujen tavoitteiden saavuttamista; 10. Kehottaa Euroopan parlamenttia hyväksymään tarvittavat määrärahat liiton ja sen osastojen tuntemuksen edistämiseksi AKT-valtioiden ja eurooppalaisten taloudellisten toimijoiden keskuudessa; 11. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle, CDI:lle, talous-ja sosiaalikomitealle ja AKT-maiden kansallisten kauppa-, teollisuus- ja muiden taloudellisten toimijoiden kamareiden liitolle.(1) Montego Bayssa (Jamaika) 7. 8. heinäkuuta 1980 järjestetyn AKT-ministerineuvoston ylimääräisen kokouksen päätöslauselma N:o 3. (2) Luxemburg, 26. syyskuuta 1996 (AKT-EU/1823/96/lopull.). (3) AKT-ministerineuvosto, Suva (Fidji), 14. huhtikuuta 1997.